open-index/open-wikipedia-markdown huggingface dataset:
Suippohärkylä

**Suippohärkylä** (*Polystichum lonchitis*) on pääasiassa vuoristoseuduilla tavattava saniainen. Suomessa laji on harvinainen ja rauhoitettu luonnonsuojeluasetuksella.

## Ulkonäkö ja koko
Suippohärkylän maavarsi on lyhyt ja pystyhkö. Kimppuina kasvavat lehdet ovat 15–40 cm pitkät. Ne ovat lyhytruotisia ja nahkeita ja talvehtivat vihreinä. Lehtilapa on 4–5 cm leveä, kapeanpuikea ja kertaalleen parilehdykkäinen. Myös lehdykät ovat kapeanpuikeita, tyvestä epämukaisia ja käyristyvät hieman kärkeä kohti. Lehdyköiden hampaat ovat otakärkisiä. Lehtilavan alapinnassa olevien itiöpesäkkeiden katesuomut ovat kilpimäisiä. Suippohärkylä kukkii Suomessa heinä-elokuussa.

Suippohärkylä saattaa risteytyä samoilla kasvupaikoilla piikkihärkylän (*P. aculeatum*) kanssa.

## Levinneisyys
Suippohärkylää tavataan laajalla alueella Euroopassa, Aasiassa ja Pohjois-Amerikassa, mutta lajin levinneisyysalue on varsin hajanainen ja keskittyy lähinnä vuoristoalueisiin. Sitä tavataan muun muassa Pyreneiltä, Alpeilta, Balkanin niemimaalta, Skotlannista, Uralilta, Skandeilta, Kaukasukselta ja Kalliovuorilta.

Suomen lähialueilla suippohärkylää tavataan pääasiassa Norjan vuoristoseuduilta sekä harvinaisena Ruotsista ja Kuolan niemimaalta. Suomessa laji kasvaa Keski- ja Pohjois-Lapissa sekä muutamalla paikalla Varsinais-Suomessa.

## Elinympäristö
Suomessa suippohärkylä kasvaa suojaisissa tunturikoivikoissa. Laji on kalkinsuosija.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Suippohärkylän levinneisyys Suomessa.
* Pohjolan kasvien pauloissa: ''Polystichum lonchitis'' - suippohärkylä
* Pinkka, Lajintuntemuksen oppimisympäristö: Suippohärkylä (''Polystichum lonchitis'')
* ITIS: ''Polystichum lonchitis'' 
* United States Department of Agriculture (USDA): ''Polystichum lonchitis''
Zijpe

**Zijpe** on Alankomaiden entinen kunta, joka sijaitsi Pohjois-Hollannin maakunnan luoteisosassa. Sen pinta-ala oli 113,35&nbsp;km² ja asukasluku oli vuoden 2008 lopussa 11&nbsp;545. Zijpe liitettiin vuonna 2013 Schageniin.

## Kylät
Kunnan alueella sijaitsevat seuraavat kylät:
*'t Zand
*Abbestede
*Burgerbrug
*Burgervlotbrug
*Callantsoog
*De Stolpen
*Groote Keeten
*Oudesluis
*Petten
*Schagerbrug (kunnantalo)
*Sint Maartensbrug
*Sint Maartensvlotbrug
*Sint Maartenszee

Pienempiä kyliä:
*'t Buurtje
*Het Korfwater
*Keinsmerbrug
*Leihoek
*Mennonietenbuurt
*Stolpervlotbrug
*Zijpersluis

## Aiheesta muualla
Jemaah Islamiyah

**Jemaah Islamiyah** (suom. *islamilainen seurakunta* ) on militantti islamistinen järjestö, jonka tavoitteena on luoda Kaakkois-Aasiaan suuri islamilainen valtio. Järjestö on tehnyt ja yrittänyt useita terroritekoja, joista tunnetuimmat ovat Balin pommi-iskut 12. lokakuuta 2002. Elokuussa 2003 pommi-iskun kohteeksi joutui Jakartan Marriott-hotelli, ja syyskuussa 2004 itsemurhapommittaja iski Australian suurlähetystön ulkopuolella. Myös Jakartan vuoden 2009 hotellipommien takana oli Jemaah Islamiyah.

Jemaah Islamiyah oli myös todennäköisin Balin vuoden 2005 pommi-iskujen tekijä. Jouluaattona 2000 järjestö suuntasi pommi-iskujen sarjan kristittyjä vastaan.

Indonesian lisäksi järjestö on toiminut muun muassa Filippiineillä.

Jemaah Islamiyahin edeltäjiin lukeutui Darul Islam. Jemaah Islamiyahin keskeisiä hahmoja ovat olleet Abdullah Sungkar, Abu Bakar Bashir, Hambali, Mas Selamat bin Kastari, Abu Dujana ja Zarkasih.

## Lähteet
Pelayo

**Pelayo** (, , ) (k. 737) oli kristityn Asturian kuningaskunnan perustaja. Hänen voittonsa muun Pyreneiden niemimaan valloittaneista muslimeista Covadongan taistelussa jäi elämään sittemmässä kristityssä kirjallisuudessa ja historiassa niemimaan reconquistan eli takaisinvaltauksen alkuna.

## Elämäkerta
Suuri osa Pelayon tunnetusta tarinasta pohjautuu legendaan. 800-luvun lopussa kirjoitetun Alfonso III:n kronikan mukaan Pelayo oli visigoottien kuningas Roderikin miekankantaja, mutta on vähintään yhtä mahdollista, että hän oli Pyreneiden niemimaan pohjoisosien vuoristoissa asuneisiin kansoihin kuulunut paikallinen päällikkö.  Hän oli ottanut osaa visigoottien puolella vuonna 711 Guadaleten taisteluun, jossa visigootit kärsivät tappion Visigoottien valtakuntaan tunkeutuneille muslimeille. Taistelusta selvinnyt Pelayo palasi kotimaahansa Asturiaan, jossa hän johti paikallisten kapinaa alueen muslimikuvernööri Munuzaa vastaan. Hän jäi muslimien vangiksi ja hänet vietiin Córdobaan, josta hän pakeni vuonna 717. 

Paettuaan Pelayo jatkoi muslimien vastaisten joukkojen johtoa Picos de Europan alueella, ja vuonna 718 hänestä tehtiin Asturian kuningas pääkaupunkinaan Cangas de Onís. Muslimit lähettivät häntä vastaan suuria armeijoita useampaan otteeseen, mutta heidät voitettiin esimerkiksi Monte Auseban taistelussa. Vuoden 722 paikkeilla hän otti vielä voiton muslimeista Covadongan taistelussa, jonka kristityt näkivät myöhemmin käänteen tekevänä taisteluna sodassa muslimeja vastaan. Itse neitsyt Marian sanotaan käännyttäneen muslimien nuolet takaisin taaten voiton kristityille.  Nykyisin taistelukenttänä pidetyn paikan lähellä sijaitsee pyhättö. Taistelun jälkeen muslimit eivät enää yrittäneet Pelayon kukistamista. Pelayo kuoli vuoden 737 paikkeilla.

## Lähteet
Little Amadeus

**Little Amadeus** on saksalais-itävaltalainen piirrossarja vuodelta 2006. Sen tarkoitus on lisätä nuorten katsojien innostusta erityisesti klassiseen musiikkiin ja sen harrastukseen. Sarjassa on kaksi tuotantokautta, joissa kummassakin on 13 jaksoa, jotka eivät yleensä liity toisiinsa sarjan juonen kannalta(paitsi jaksot 10-18). Sarjaa on esitetty 25 maassa ja 12 eri kielellä. Suomeksi dubattuna sarjaa esittää Suomi TV.

Sarjan päähenkilö on 8-vuotias Wolfgang Amadeus Mozart, mutta sarjassa häntä puhutellaan nimellä Amadeus. Sarjan jaksot ja useimmat hahmot ovat keksittyjä, vaikka joukossa onkin historiallisia tosiasioita ja todellisia henkilöitä kuten keisarinna Maria Teresia, Salzburgin arkkipiispa Schrattenbach ja Mozartin perhe. Jaksot kertovat yleensä Amadeuksen ja hänen ystäviensä seikkailuista pääosin Salzburgissa, mutta joissakin jaksoissa myös Wienissä.

Amadeuksen seikkailut eivät aina suju aivan mutkattomasti, sillä hänelle kateellinen arkkipiispan hovimarsalkka, italialaissyntyinen Lorenzo Devilius yrittää aina nolata hänet tai pilata suunnitelmat, jotka eivät tätä itseään miellytä. Deviliuksen "apureihin" kuuluvat Monti, puhuva rotta ja hänen 10-vuotias sisarenpoikansa Mario Carrieri, joka sisimmässään tahtoisi kuitenkin olla Amadeuksen ystävä. Mario on usein myös auttanut Amadeusta ja tämän ystäviä, vaikka tietääkin hyvin, että hänen setänsä ei pidä siitä. Hän joutuukin usein mukaan pahantekoon vasten tahtoaan. Pahansisuinen, mutta todella tyhmä Lorenzo Devilius luulee aina suunnitelmiensa onnistuvan, mutta pilkka osuu aina tavalla tai toisella hänen omaan nilkkaansa. Jaksojen lopussa Devilius ja Monti saavat usein kärsiä nololla tavalla, mutta Mario useimmiten selviää ja hänen onkin nähty muutamissa jaksoissa nauramassa sedälleen. Amadeus puolestaan voittaa omalla viisaudellaan ja nokkeluudellaan. Hänen apunaan on aina joko isosisko Nannerl tai lukuisat ystävät, joita hän saa sarjan aikana.
Nykyaikainen viisiottelu kesäolympialaisissa 1948

**[[Kesäolympialaiset 1948|Lontoon kesäolympialaisissa 1948]]** kilpailtiin nykyaikaisessa viisiottelussa pelkästään miesten yksilökilpailussa, jonka voitti ylivoimaisesti Ruotsin William Grut.    

## Mitalistit

## Tulokset

## Mitalitaulukko

## Lähteet
*Olympiamitalistitietokanta www.olympic.org:issa
Ammunta kesäolympialaisissa 1896 – miesten 300 metrin vapaakiväärin moniasentokilpailu

**Miesten 300 metrin sotilaskivääri [[Kesäolympialaiset 1896|kesäolympialaisissa 1896]]** käytiin 11. &ndash; 12. huhtikuuta Kallithean ampumaradalla. Jokainen urheilija ampui 40 laukausta neljässä kymmenen laukauksen sarjassa kolmesta eri asennosta. Kilpailuun osallistui 20 kilpailijaa kolmesta eri valtiosta.

## Tulokset

## Lähteet
Pyhän Nikolain kirkko (Vejle)

**Pyhän Nikolain kirkko** () on kirkkorakennus Vejlessä Tanskassa. Sen vanhin osa on noin vuodelta 1250, ja se on siten Vejlen vanhin rakennus. Kirkko on punatiilinen, ja se edustaa myöhäisgoottilaista tyylisuuntaa. Sen etuosa ja sen päällä oleva torni ovat peräisin 1600-luvulta. Kirkko on omistettu Pyhälle Nikolaille.

Kirkossa säilytetään rautakauden aikaista noin vuodelta 450 peräisin olevaa naispuolista suoruumista, joka löydettiin Haraldskærin suolta vuonna 1835. Ruumista säilytetään näytteillä empiretyylisessä ruumisarkussa, jonka luovutti käyttöön Tanskan kuningas Fredrik VI, siinä uskossa, että ruumis oli viikinkiajan kuningattaren.

Arkeologisissa kaivauksissa on löydetty viitteitä, että Vejlessä olisi ollut vielä aikaisempi kirkko kaupungin korkeimmalla kohdalla, minne myöhemmin noin vuonna 1310 dominikaanit rakensivat luostarin.

## Lähteet

## Aiheesta muualla

* Kirkon kotisivut
Kick (makeinen)

**Kick** (aiemmin nimellä **Käck**) on Leafin valmistama lakritsi-toffeen makuinen makeinen. Kick-makeisesta on tehty myös *Kick Lemon*, joka nimensä mukaisesti on sitruunan makuinen. Makeisen nimi vaihtui vuonna 2006. Ennen makeista sai myös vadelmatäytteisenä Suomesta, nykyisin ainakin Ruotsista. On myös kaktus-lime Kick mustavihreässä käärepaperissa sekä sea salt Kick mustasinisessä käärepaperissa. Kickiä saa Ruotsista myös 120 g:n karkkipusseissa joko original toffeena tai original ja lemon -sekoituspussina.

## Lähteet
Heerhugowaard

**Heerhugowaard** on kaupunki ja kunta Alankomaissa, Pohjois-Hollannin maakunnassa, Länsi-Friisinmaan alueella. Sen pinta-ala on 39,97&nbsp;km² ja asukasluku noin 56&nbsp;000.

## Kunnan alueella sijaitsevat asutuskeskukset
Kaupungit:
*Heerhugowaard
Kylät:
*Broekhorn
*Draai
*De Noord
*Veenhuizen
*Verlaat
Pienet kylät:
*'t Kruis
*Frik
*Kabel
*Pannekeet

## Lähteet

## Aiheesta muualla

*Kaupungin internetsivut
Ouder-Amstel

**Ouder-Amstel** on kunta Alankomaissa, Pohjois-Hollannin maakunnassa. Siellä on arviolta 13&nbsp;411 asukasta (vuonna 2016) ja sen pinta-ala on 24,13 neliökilometriä. Sen rajanaapureita ovat Amstelveen, Amsterdam, Diemen, Abcoude, Stokkelaarsburg, Vinkeveen, Waverveen ja De Rode Venen.

## Lähteet

## Aiheesta muualla
Kasvupaikan ravinteisuus

**Kasvupaikan ravinteisuus** kertoo kasvupaikalla olevien kasveille käyttökelpoisten ravinteiden pitoisuuksista. Eri tieteenaloilla on kehitetty menetelmiä kasvupaikan ravinteisuuden karkeaan arvioimiseen maasto-olosuhteissa, kuten indikaattorikasvit tai pituusbonitointi.

Kasvupaikkaa, joka saa ravinteita ainoastaan sateen mukana, kutsutaan ombrotrofiseksi. Tällaisia paikkoja voivat olla esimerkiksi kohosuot. Ombrotrofian vastakohta on minerotrofia. Minerotrofiset kasvupaikat saavat ravinteita sadeveden lisäksi myös ympäröivästä maastosta. Minerotrofiset kasvupaikat voidaan jakaa edelleen vähäravinteisiin eli oligotrofisiin, keskiravinteisiin eli mesotrofisiin ja runsasravinteisiin eli eutrofisiin kasvupaikkoihin.

## Kasvupaikan ravinteisuus metsissä
Kasvupaikan ravinteisuutta metsissä kuvataan pääasiallisesti kasvupaikkatyyppien avulla. Erityisesti metsätalouskäyttöön on kehitetty puiden pituusbonitointi.

### Kasvupaikkatyypit
Suomen kasvupaikkatyypit ovat ravinteisuusjärjestyksessä ravinteisimmasta karuimpaan lehto, lehtomainen kangas, tuore kangas, kuivahko kangas, kuiva kangas sekä karukkokangas. Nämä metsätyypit voidaan tarpeen vaatiessa jakaa edelleen alatyyppeihin muun muassa kasvupaikan maantieteellisen sijainnin ja vallitsevien kasvilajien perusteella.

### Pituusbonitointi
Pituusbonitoinnissa kasvupaikan hyvyyttä arvioidaan puiden valtapituudella tietyssä iässä. Pituusbonitointi soveltuu ainoastaan varttuneisiin tasaikäisiin metsiin. Toisin kuin kasvupaikkatyypin määrittämistä, pituusbonitointia voi käyttää myös talviaikaan.

## Kasvupaikan ravinteisuus soilla
Kasvupaikan ravinteisuus soilla määritetään useimmiten indikaattorikasvien perusteella, tieteellisessä tutkimuksessa käytetään joskus kemiallista analyysia.

### Eutrofia
Eutrofiaa kutsutaan soilla lettoisuudeksi eli ruskosammaleisuudeksi. Vaateliaat niin sanotut ruskosammalet indikoivat runsaina esiintyessään eutrofiaa. Putkilokasveista eutrofiaa ilmentävät esimerkiksi keltasara (*Carex flava*) ja lettorikko (*Saxifraga hirculus*).

### Mesotrofia
Mesotrofiaa eli ruohoisuutta ilmentävät soilla muun muassa kurjenjalka (*Potentilla palustris*), suoputki (*Peucedanum palustre*) ja luhtakuusio (*Pedicularis palustris*). Sammalista ruohoisuutta indikoivat muun muassa keräpäärahkasammal (*Sphagnum subsecundum*) ja okarahkasammal (*Sphagnum squarrosum*).

### Oligotrofia
Oligotrofiset suot jaetaan saraisiin ja lyhytkortisiin. Saraisuutta ilmentävät suursarat kuten pullosara (*Carex rostrata*) ja jouhisara (*Carex lasiocarpa*). Saraisia kasvupaikkoja hieman karumpia lyhytkortisia soita indikoivat rahkasara (*Carex pauciflora*), tupasvilla (*Eriophorum vaginatum*), tupasluikka (*Trichophorum cespitosum*) sekä leväkkö (*Scheuchzeria palustris*).

### Ombrotrofia
Ombrotrofiselle kasvupaikalle on tyypillistä ruskorahkasammalen (*Sphagnum fuscum*) esiintyminen yhtenäisenä patjana. Itse asiassa ombrotrofisilla kasvupaikoilla ei oikeastaan ole omia indikaattorilajeja, sillä periaatteessa ruskorahkasammalkin voisi kasvaa ravinteisemmilla paikoilla, mutta pääsee vallitsevaksi vain erittäin karuissa oloissa.
Otto Leisner

**Otto Georg Leisner** (16. tammikuuta 1917 Kööpenhamina – 16. elokuuta 2008) oli tanskalainen radio- ja televisioisäntä.  Hän aloitti työt Tanskan yleisradiolle vuonna 1945 opiskeltuaan sitä ennen oikeustieteellisessä. Leisner sanoitti myös laulutekstejä useille tanskalaisille muusikoille, ja muun muassa käänsi tanskaksi useita kappaleita Tanskan musiikkimarkkinoita varten.

## Lähteet
Pelagius

**Pelagius** (< , ’meri’) on nimi, joka voi viitata seuraaviin:

* Alvarus Pelagius, fransiskaani kirkko-oikeuden tuntija
* Pelagius (noin 360–435), brittiläinen munkki, johon pelagiolaisuus liitetään
* Pelagius, paavin legaatti viidennellä ristiretkellä
* Pelayo, Asturian ensimmäinen kuningas
* Pelagius I, paavi 556–561
* Pelagius II, paavi 579–590
* Pelagius Cordobalainen, andalusialainen kristitty lapsimarttyyri
* Pelagius Laodikeialainen
* Pelagius eli Fernando Cordovalainen
Jevgeni Aleinikov

**Jevgeni Vasiljevitš Aleinikov** (, 29. toukokuuta 1967 Vladikavkaz, Neuvostoliitto – 7. joulukuuta 2024) oli venäläinen ampuja. Hänen paras saavutuksensa on olympiapronssi 10 metrin ilmakivääristä Sydneyn olympialaisissa vuonna 2000. Olympialaisissa hän on yltänyt vuonna 1996 neljänneksi samassa lajissa. Hän saavutti kyseisestä lajista vielä MM-kilpailuissa kaksi kultaa, kaksi hopeaa ja pronssia.

## Olympialaiset

## Lähteet
*
*
*

### Viitteet
Lluís Companys

**Lluís Companys i Jover** (21. kesäkuuta 1882 Tarròs – 15. lokakuuta 1940 Barcelona) oli Katalonian itsehallintoalueen 123. – ja Esquerra Republicana de Catalunya -puolueen johtaja. Hän oli Katalonian itsenäisyyden tunnettu puolestapuhuja, ja siksi Francisco Franco teloitutti hänet pian Espanjan sisällissodan jälkeen vuonna 1940.

## Lähteet

## Aiheesta muualla

* Lluís Companys i Joverin sivusto  
* Lluís Companys i Joverin elämäkerta
Nasin diskografia

Tämä on diskografiasivu amerikkalaisesta rap-artistista Nasista.

## Albumit
### Studioalbumit

### Kokoelmat

## Singlet

## Soundtrackit

## Musiikkivideot
*1992: MC Serch mukana Nas & Chubb Rock - Back to the Grill - Return of the Product
*1992: Nas - Halftime - Illmatic
*1994: Nas - It Ain't Hard to Tell  - Illmatic
*1994: Nas - The World Is Yours - Illmatic
*1994: Nas - The World Is Yours (Q-tip remix) - 12"
*1994: Nas - One Love - Illmatic
*1995: AZ mukana Nas - Mo Money, Mo Murder (Homicide) - Doe Or Die
*1995: Kool G. Rap mukana Nas - Fast Life - 4, 5, 6
*1996: Nas mukana Lauryn Hill - If I Ruled the World (Imagine That) - It Was Written
*1996: Group Therapy - East Coast, West Coast Killas - Dr. Dre Presents The Aftermath
*1996: Nas - Street Dreams - It Was Written
*1996: Nas - The Message - It Was Written
*1997: Allure mukana Nas - Head Over Heels
*1997: The Firm - Phone Tap - The Album
*1997: Mary J. Blige mukana Nas - Love Is All We Need
*1997: The Firm - Firm Biz - The Album
*1998: DMX mukana Nas, Method Man & Ja Rule - Grand Finale - Belly
*1998: Fat Joe mukana Nas, Big Punisher, Jadakiss & Raekwon - John Blaze- Don Cartagena
*1999: Nas - Nas Is Like - I Am...
*1999: Nas mukana Puff Daddy - Hate Me Now - I Am...
*1999: R. Kelly mukana Nas - Did You Ever Think (remix)
*1999: Mobb Deep mukana Nas - It's Mine - Murda Muzik
*1999: Nas - Nastradamus - Nastradamus
*2000: Nas mukana Ginuwine - You Owe Me- Nastradamus
*2000: Jermaine Dupri mukana Nas & Monica - I've Got to Have It - Big Momma's House
*2000: Nas - Da Bridge 2001 - Nas and Ill Will Records Present QB's Finest
*2001: Nas mukana The Bravehearts - Oochie Wally (remix)
*2001: Nas - Got Ur Self A... - Stillmatic
*2002: Nas - One Mic - Stillmatic
*2002: Jennifer Lopez mukana Nas - I'm Gonna Be Alright (remix)
*2002: Ashanti mukana Ja Rule & Nas - The Pledge (remix) - Irv Gotti presents The remixes
*2002: Nas - Made You Look- God's Son
*2002: 2Pac mukana Nas - Thugz Mansion - Better Dayz
*2003: Nas - I Can - God's Son
*2003: Bravehearts mukana Nas & Lil Jon - Quick To Back Down- Bravehearted
*2004: Nas - Thief's Theme - Street's Disciple
*2004: Nas mukana Olu Dara - Bridging The Gap - Street's Disciple
*2005: Nas mukana Quan - Just a Moment - Street's Disciple
*2005: Damian Marley featuring Nas - Road To Zion - Welcome To Jamrock
*2005: Kelis mukana Nas - Blindfold Me
*2006: Nas mukana will.i.am - Hip Hop Is Dead- Hip Hop Is Dead
*2006: Nas - Shine - Blood Diamonds OST
*2007: Nas mukana Chrisette Michelle - Can't Forget About You - Hip Hop Is Dead
*2008: Nas - Be A Nigger Too
*2008: Nas mukana Keri Hilson - Hero - Untitled
*2008: Nas mukana The Game & Chris Brown - Make The World Go Round - Untitled
*2008: Young Jeezy mukana Nas - My President
Vejlenvuonon silta

**Vejlenvuonon silta** () on Tanskassa palkkisilta, joka kulkee Vejlenvuonon yli Vejlessä. Silta rakennettiin vuosina 1975–1980, ja se avattiin käyttöön 1. heinäkuuta 1980. Sillalla kulkee nelikaistainen moottoritie, Eurooppatie 45, ja se on Tanskan kuudenneksi pisin silta. Sillan ylittää päivittäin yli 50&nbsp;000 autoa, ja se on Tanskan vilkaimmin liikennöity moottoritiesilta.

## Lähteet

## Aiheesta muualla
* Vejdirektoratet: Vejlefjordbroen web-kamera
Freddie Laker

Sir **Frederick Alfred Laker** (6. elokuuta 1922 Canterbury, Britannia Englanti – 9. helmikuuta 2006 Hollywood, Florida, Yhdysvallat) oli brittiläinen ilmailuyrittäjä. Hän perusti vuonna 1966 Laker Airways -lentoyhtiön, joka meni vararikkoon vuonna 1982. Muita Lakerin yrityksiä olivat lentokoneiden muunnostöitä tehnyt Aviation Traders sekä lentoyhtiöt Air Charter, Channel Air Bridge ja Laker Airways -nimeä käyttäneet yhtiöt Yhdysvalloissa ja Bahamalla.

Laker oli ensimmäisiä lentoyhtiön omistajia, joka otti käyttöön pelkistetyn palvelun lentoliikenteen liiketoiminta-ajatuksen. Samaa toiminta-ajatusta ovat sittemmin, parhaimmillaan menestyksekkäästikin, soveltaneet EasyJet, Ryanair, Southwest Airlines, AirAsia ja monet muut halpalentoyhtiöt.

## Lähteet
Duris (vaasimaalari)

**Duris** ( tai *Douris*) oli antiikin kreikkalainen savenvalaja ja vaasimaalari, joka teki ja maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 500–460 eaa.

Duris teki erityisesti kyliksejä ja muita juomamaljoja ja pitoastioita. Hän maalasi muun muassa savenvalaja Eufronioksen vaaseja. Yhteensä hänen tekemikseen on luettu noin kolmesataa eri vaasia. Duriksen tyyli oli hänen ensimmäisissä teoksissaan vielä arkaaisen jäykkää, mutta myöhemmin hänen työtapansa muuttui huomattavasti pehmeämmäksi. Muodot tulivat hienostuneemmiksi ja saivat attikalaiselle vaasimaalaukselle tyypillistä viehättävyyttä.
__NOTOC__
## Teoksia


Tiedosto:Komos Douris BM E768 n2.jpg|Juopuneita sileenejä. Yksityiskohta psykteristä, n. 500–490 eaa.
Tiedosto:Hera Prometheus Cdm Paris 542.jpg|Hera ja Prometheus. Kyliksin tondo, n. 490–480 eaa.
Tiedosto:Symposion scene Staatliche Antikensammlungen 2646.jpg|Pitokohtaus. Kyliksin tondo, n. 480 eaa.
Tiedosto:Pittore di douris (attr.), kylix con teseo che spinge scirone in mare, 480 ac ca. 01 da vulci.JPG|Theseus ja Skiron. Kyliks, n. 480 eaa.
Tiedosto:Drinking bowl with rabbit as a love gift, attributed to Douris, Athens, 480-470 BC, L 482 - Martin von Wagner Museum - Würzburg, Germany - DSC05773.jpg|Jänis lahjana. Kyliks, n. 480–470 eaa.


## Kirjallisuutta

* 

## Lähteet

## Aiheesta muualla
Oregonin sopimus

**Oregonin sopimus** () oli Yhdysvaltojen ja Yhdistyneen kuningaskunnan allekirjoittama sopimus, jossa päästiin yksimielisyyteen Oregonin aluetta koskeneista rajariidoista. Molemmat maat olivat pitäneet hallussa aluetta vuoden 1818 sopimuksen jälkeen. Sopimus allekirjoitettiin 15. kesäkuuta 1846 Washingtonissa. Oregonin sopimuksessa sovitut rajat ovat pääpiirteittäin samat kuin nykyiset Yhdysvaltojen ja Kanadan rajat.

Sopimuksen neuvottelivat Yhdysvaltain valtiosihteeri James Buchanan, josta tuli myöhemmin presidentti, ja Yhdistyneen kuningaskuntien lähettiläs Richard Pakenham.

Sopimuksen mukaan Yhdysvaltojen ja Brittiläisen Pohjois-Amerikan rajaksi tuli 49. leveyspiiri Kalliovuorilta Juan de Fucan salmeen Tyynellemerelle. Pokkeuksena oli Vancouverinsaari, joka jäi kokonaisuudessaan osaksi Brittiläistä Pohjois-Amerikkaa. Saari ja sen rannikon saaret laillistettiin perustuslailla Vancouver Islandin siirtokunnaksi 1849. Alueen Yhdysvaltojen osasta muodostettiin 14. elokuuta 1848 Oregonin territorio, josta taas muodostettiin Washingtonin territorio 1853. Brittien osa säilyi järjestäytymättömänä vuoteen 1858, jolloin Fraser Canyonin kultaryntäyksen seurauksena alue julistettiin Brittiläisen Kolumbian siirtokunnaksi pyrkimyksenä turvata alue mahdolliselta yhdysvaltalaisten uudelleenasuttamiselta. Vancouver Islandin siirtokunta yhdistettiin 1866 Brittiläisen Kolumbian siirtokuntaan, joka liittyi Kanadan dominioon vuonna 1871. Tällöin Oregonin sopimuksessa sovitut rajat ja merialueet jäivät Yhdysvaltojen ja Brittiläisen Pohjois-Amerikan väliseksi rajaksi.

## Lähteet
Euroopan unionin kirjallisuuspalkinto

**Euroopan unionin kirjallisuuspalkinto** on syksyllä 2009 perustettu EU:n kirjailijoille suunnattu palkinto. Sen tarkoituksena on edistää eurooppalaisen nykykirjallisuuden näkyvyyttä. Kirjailijoiden ohella EU:n kulttuuriohjelma edistää myös teosten kääntämistä.

Palkinto jaetaan kolmen vuoden jaksoissa. Joka vuosi vuorossa ovat eri EU:n kulttuuriohjelmaan osallistuvat maat. Ensimmäisessä jaossa syksyllä 2009 palkinnon sai 12 kirjailijaa 12 maasta. Kukin palkittu sai 5 000 euroa. Vuonna 2022 palkintoa muutettiin siten, että yksi kirjailija ja teos nimetään voittajaksi ja lisäksi jaetaan kunniamainintoja.

## Palkitut

### 2009–2021

### 2022 alkaen

## Lähteet

## Aiheesta muualla
* Palkinnon kotisivu  /
Meidias-maalari

**Meidias-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 420–390 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Meidiaan signeeraamia vaaseja. Joskus heidät on nähty samana henkilönä.

Meidias-maalari maalasi monenlaisia ja -kokoisia vaaseja, joista monet olivat naisten käyttämiä tyyppejä, kuten hydriat ja erilaiset hajusteastiat. Myös hänen vaasimaalauksensa kuvasivat naisten kotoisia askareita sekä kuolevaisten maailmassa että mytologisessa ympäristössä. Hahmojen asennot ovat usein lähes teatraalisia. Maalarin työt on yhdistetty yhteen henkilöön tyylillisin perustein.

Meidias-maalarin tunnetuin teos on savenvalaja Meidiaan signeeraama kalpis, joka on nykyisin British Museumissa. Sen koristelussa on kahdessa vaakasuuntaisessa vyöhykkeessä sulokkaita naishahmoja, kuten Leukippoksen tyttäriä ja hesperidejä.

## Teoksia


Tiedosto:Terracotta hydria (water jar) MET DP117204.jpg|Hydria, n. 420–410 eaa.
Tiedosto:Pittore di meidias, lekythos, attica 420-410 ac ca.jpg|Lekyytti, n. 420–410 eaa.
Tiedosto:Antikensammlung Berlin 478.JPG|Lekyytti, n. 420–410 eaa.
Tiedosto:Clevelandart 1982.142.jpg|Lekyytti, n. 420 eaa.
Tiedosto:Acorn-lekythos Louvre MNB1320.jpg|Lekyytti, n. 410–400 eaa.


## Lähteet

## Aiheesta muualla
Eufronios

**Eufronios** () oli antiikin kreikkalainen savenvalaja ja vaasimaalari, joka teki ja maalasi attikalaista punakuviokeramiikkaa. Hän toimi Ateena arkaaisella kaudella noin vuosina 520–470 eaa.

Eufronios oli varhaisia punakuviomaalareita ja osa niin kutsuttua Pioneeriryhmää. Hänen signeerauksensa tunnetaan 18 eri vaasista, kuusi kertaa vaasimaalarina ja 12 kertaa savenvalajana. Tyylin perusteella vaikuttaa siltä, että hän aloitti vaasimaalarina ja toimi myöhemmin myös tai pelkästään savenvalajana. On myös mahdollista, että savenvalajan signeeraus tarkoittaa ennemmin sitä, että hän omisti tuossa vaiheessa oman työpajan, jossa muut tekivät työt.

Eufronios maalasi erityisen mielellään suurikokoisia astioita, kuten krateereja, ja käytti niissä omaperäisiä aiheita ja kompositioita. Hän pyrki hyödyntämään punakuviotekniikan uusia mahdollisuuksia ihmisvartalon esittämisessä eri asennoissa. Eufronioksen toimiessa savenvalajana hänen vaasejaan maalasivat useat tunnetut vaasimaalarit, kuten Duris, Makron ja Onesimos.

## Teoksia


Tiedosto:Louvre-Lens - Les Étrusques et la Méditerranée - 289 - Paris, musée du Louvre, DAGER, G 103 (Cratère attique à figures rouges ; cratère d'Antée) (A).jpg|Kalykskrateeri, n. 515–510 eaa.
Tiedosto:Calyx Krater with Palaestra Scenes, ca. 500 BCE; Altes Museum, Berlin (2) (39468752154).jpg|Kalykskrateeri, n. 500 eaa.
Tiedosto:Euphronios ARV 15 6 komos - Herakles and the Amazons (03).jpg|Voluuttikrateeri, n. 500 eaa.
Tiedosto:Theseus Athena Amphitrite Louvre G104.jpg|Theseus, Amfitrite ja Athene. Kyliksin tondo, n. 500–490 eaa.
Tiedosto:Athenian red-figure cup, boy running with hoop, 500-450 BC, AshmoleanM, 1886.587, 142582.jpg|Kyliks, n. 500–450 eaa.


## Lähteet

## Aiheesta muualla
Kleofrades-maalari

**Kleofrades-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 505–475 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Kleofradeen signeeraamia vaaseja. Joskus heitä on pidetty samana henkilönä.

Kleofrades-maalari oli mahdollisesti vaasimaalari Euthymideen oppilas. Hänen nimiinsä on tyylillisin perustein laitettu yli sata eri vaasia. Kleofrades maalasi mielellään suuria vaaseja, kuten krateereita, sekä Dionysosta, urheilijoita ja juhlakulkueita kuvaavia aiheita. Hän teki myös joitakin mustakuviotekniikkaa käyttäviä töitä, kuten Panathenaia-amforoita.

## Teoksia


Tiedosto:Terracotta Panathenaic prize amphora MET DT5494.jpg|Panathenaia-amfora, n. 525–500 eaa.
Tiedosto:Terracotta Panathenaic prize amphora MET DT5498.jpg|Panathenaia-amfora, n. 500 eaa.
Tiedosto:Akhilleus Patroklos Antikensammlung Berlin F2278.jpg|Akhilleus ja Patroklos. Kyliksin tondo, n. 500 eaa.
Tiedosto:Kottabos Met 56.171.62.jpg|Kottabosta pelaava pitovieras. Kyliksin tondo, n. 500 eaa.
Tiedosto:Olpe athletes Louvre G242.jpg|Olpe, n. 475 eaa.


## Lähteet

## Aiheesta muualla
Port Royal

**Port Royal** on kylä Jamaikan kaakkoisosassa nykyisen Kingstonin sataman suulla. Se oli Karibianmeren kaupankäynnin keskus 1600-luvun loppupuoliskolla ja kaappareiden kotisatama aikana, jolloin Britannia, Ranska ja Hollanti eivät uskaltaneet käydä suoraa sotaa uuden mantereen suurinta siirtomaavaltaa Espanjaa vastaan. 

Port Royal oli nousukasmaisesta rikkaudesta ja tapojen turmeltuneisuudesta tunnettu satamakaupunki. Se oli hyvin suosittu kaappareiden kokoontumiskeskus. Aikanaan Karibianmeren alueen siirtomaavallat lakkasivat antamasta kaapparikirjoja kapteeneille, jotta nämä voisivat ryöstää erityisesti Espanjan aarrelaivastoja ja kaupunkeja. Tällöin useat kaapparit siirtyivät merirosvoukseen ja käyttivät Port Royalia tukikohtanaan 1600-luvun piratismin kulta-aikana. Port Royal oli suosittu kokoontumispaikka merirosvoille, joista etäisimmät tulivat aina Madagaskarin meriltä saakka.

Keskipäivällä 7. kesäkuuta 1692 Port Royal tuhoutui lähes kokonaan maanjäristyksessä, jossa noin kaksi kolmasosaa kaupungista vajosi mereen. Arviolta noin 2&nbsp;000 asukkaista kuoli mullistuksen yhteydessä ja noin 3&nbsp;000 seuranneina päivinä. Port Royal pysyi tärkeänä tukikohtana kuninkaalliselle laivastolle ja sieltä käsin operoitiin iskuja Espanjan omistuksia vastaan muun muassa sodassa Jenkinsin korvasta. 

Kaupungin tehtävä kaupankäynnin keskuksena siirtyi Kingstonille, jonka sataman osa Port Royal nykyään on. Vanha Port Royal on säilynyt arvokkaana kohteena meriarkeologeille, jotka tutkivat myös ajan saatossa sen läheisyyteen uponneita merirosvolaivoja.

## Aiheesta muualla

* The Port Royal Project  
* Old Port Royal Map   - Kartografi Shawn Brownin taiteellinen tulkinta vanhan Port Royalin kartasta ennen 1682 maanjäristystä
Amasis-maalari

**Amasis-maalari** oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenasta arkaaisella kaudella noin vuosina 550–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Amasiksen signeeraamia vaaseja.

Amasis-maalari ja savenvalaja Amasis on usein nähty samana henkilönä. Nykyisin kuitenkin katsotaan, että kyseessä on kaksi eri henkilöä, sillä Amasiksen signeeraamia vaaseja ovat maalanneet myös muut. Amasis-maalari oli mustakuviotyylin merkittävimpiä edustajia ja kuuluisa hienostuneesta kuvamaailmastaan. Hän suosi työssään varsinkin amforamuotoa ja Dionysos-aiheita.
__NOTOC__
## Teoksia


Terracotta aryballos (oil flask) MET GR1028.jpg|Aryballos, kuvituksessa Dionysos-aihe, n. 550 eaa.
Tiedosto:Terracotta lekythos (oil flask) MET DT264.jpg|Lekyytti, n. 550–530 eaa.
Tiedosto:Terracotta lekythos (oil flask) MET DT5500.jpg|Lekyytti, n. 550–530 eaa.
Tiedosto:Cabinet De Ridder 223.JPG|Amfora, kuvituksessa Dionysos ja mainadeja, n. 540 eaa.
Tiedosto:Terracotta kylix (drinking cup) MET DT6202.jpg|Kyliks, n. 540 eaa.
Tiedosto:Herakles Olympos Louvre F30 full.jpg|Olpe, kuvituksessa Herakles, Poseidon, Hermes ja Athene, n. 540 eaa.
Tiedosto:Belly amphora with satyrs at the grape harvest, Amasis Painter, 540-530 BC, L 265 - Martin von Wagner Museum - Würzburg, Germany - DSC05615.jpg|Vatsa-amfora, kuvituksessa satyyrejä viininkorjuussa, n. 540–530 eaa.


## Lähteet

## Kirjallisuutta

* 

## Aiheesta muualla
Eksekias

**Eksekias** (, myös ) oli antiikin kreikkalainen savenvalaja ja vaasimaalari, joka teki ja maalasi mustakuviokeramiikkaa. Hän toimi Ateenassa arkaaisella kaudella noin vuosina 550–525 eaa.

Eksekias oli mustakuviotekniikan suurimpia mestareita ja alun perin osa niin kutsuttua Ryhmää E. Hän kehitteli mustakuviotyylin huippuunsa. Hänen maalauksensa ovat täynnä yksityiskohtia, ja hyödyntävät taidokkaasti mustakuviotekniikkaan kuuluvaa piirtimen käyttöä. Myyttiaiheista esitetään usein tavanomaisen toiminnan sijaan hetki ennen tai jälkeen toimintaa, mikä tuo mukaan psykologisen ulottuvuuden. Eksekias kehitti myös uuden maalaustekniikan, joka tuotti korallinpunaista pohjaväriä. Eksekias työskenteli myös savenvalajana kehittäen uusia amfora- ja krateerimuotoja, kuten kalykskrateerin.

Eksekias signeerasi 13 vaasia, joista 11 savenvalajana ja kaksi sekä savenvalajana että vaasimaalarina. Hänen tunnetuimpiin töihinsä kuuluu Dionysos-maljana tunnettu kyliks, jonka tondon kuvitus esittää Dionysokseen liittyvää myyttiaihetta.

Eksekiaan tuotannosta on vaasien ohella säilynyt terrakottaisia friisilaattoja, joita on löytynyt ateenalaisesta haudasta. Niitä säilytetään nykyään Berliinin Charlottenburgissa kokoelmassa Antikensammlung Berlin.
__NOTOC__
## Teoksia


Tiedosto:Exekias, anfora con apoteosi di ercole e partenza di un guerriero, 550-540 ac. 02.JPG|Herakleen apotheoosi. Amfora, n. 550–540 eaa.
Tiedosto:Terracotta neck-amphora (jar) with lid and knob (27.16) MET DP218568.jpg|Amfora, n. 540 eaa.
Tiedosto:Clay tomb tablet, black-figure, Athens, Exekias, 540 BC, Antikensammlung Berlin, 141592.jpg|Friisilaatta, n. 540 eaa.
Tiedosto:Exekias, anfora con achille e aiace che giocano a dai, castore e polluce, da vulci, 540-30 ac ca. 03.JPG|Akhilleus ja Aias. Amfora, n. 540–530 eaa.
Tiedosto:Neck amphora Dionysos Louvre F36bis.jpg|Dionysos ym. Amfora, n. 540–530 eaa.
Tiedosto:Exekias - Black-figure Belly Amphora with the Reclamation of Helen and Herakles and Kerberos - Walters 4816 - Side A.jpg|Herakles, Kerberos ym. Amfora, n. 540–530 eaa.
Tiedosto:Exekias Dionysos Staatliche Antikensammlungen 2044 n2.jpg|Dionysos-malja, n. 530 eaa.
Tiedosto:Terracotta neck-amphora (jar) MET DT202045.jpg|Amfora, n. 530 eaa.
Tiedosto:Exekias Suicide d Ajax 01 glare reduced white bg.png|Aiaan itsemurha. Amfora, n. 530 eaa.
Tiedosto:Attic black-figure calyx krater (side A). 6th cent. BCE cropped white-balanced white-bg.png|Kalykskrateeri, n. 530 eaa.


## Lähteet

## Kirjallisuutta

* 

## Aiheesta muualla
Ryan Suter

**Ryan Suter** (s. 21. tammikuuta 1985 Madison, Wisconsin, Yhdysvallat) on yhdysvaltalainen jääkiekkoilija, joka pelaa NHL-joukkue St. Louis Bluesissa. Hän pelasi aiemmin Nashville Predatorsissa, Minnesota Wildissa ja Dallas Starsissa.

## Ura
Nashville Predators varasi puolustajana pelaavan Suterin  ensimmäisellä kierroksella seitsemännellä varausvuorolla. Suter pelasi varauksen jälkeen yhden kauden yliopistokiekkoa Wisconsin Badgersin joukkueessa ennen siirtymistään Nashvillen farmijoukkue Milwaukee Admiralsiin kaudeksi 2004–2005 . NHL:ssä Suter pääsi debytoimaan kaudella 2005–2006. Suter on edustanut Yhdysvaltoja seitsemän kertaa arvoturnauksessa, kuudesti nuorissa ja kerran aikuisten tasolla.

16. kesäkuuta 2008 Suter solmi Nashvillen kanssa nelivuotisen jatkosopimuksen, arvoltaan 14 miljoonaa dollaria.

Heinäkuussa 2012 Suter solmi Minnesota Wildin kanssa 13 vuoden ja 98 miljoonan dollarin sopimuksen yhdessä Zach Parisen kanssa. Heidät nimettiin joukkueen varakapteeneiksi.

Heinäkuussa 2021 Wild osti Suterin ja Parisen sopimukset ulos.

Sopimuksen ulososton jälkeen Suter solmi neljän vuoden ja arvoltaan 14,6 miljoonan dollarin sopimuksen Starsin kanssa.

Kesäkuussa 2024 Stars osti Suterin jäljellä olleen sopimuksen ulos.

Heinäkuussa 2024 Suter solmi vuoden mittaisen ja 775 000 dollarin arvoisen sopimuksen St. Louis Bluesin kanssa.

## Muuta
Ryanin isä, Bob Suter oli voittamassa olympiakultaa Yhdysvaltojen joukkueessa vuoden 1980 Lake Placidin olympialaisissa ja hänen setänsä Gary Suter pelasi 17 kautta NHL:ssä edustaen Chicago Blackhawksia, Calgary Flamesia ja San Jose Sharksia.

## Saavutukset
* 2002 kultaa alle 17-vuotiaiden MM-kisoissa
* 2002 kultaa alle 18-vuotiaiden MM-kisoissa
* 2004 kultaa alle 20-vuotiaiden MM-kisoissa
* 2010 hopeaa Vancouverin olympialaisissa

## Tilastot

### Tilastot maajoukkueessa

## Lähteet
*
*

### Viitteet

## Aiheesta muualla
*Ryan Suter Nashville Predatorsin kotisivulla 
*Ryan Suter jatkoaika.comissa
Berliini-maalari

**Berliini-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 500–460 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen tunnetuimmista töistään on nykyisin Antikensammlungissa Berliinissä.

Berliini-maalari oli Euthymideen oppilas. Hänen nimiinsä on laitettu noin 300 eri vaasia. Maalari piirsi kiiltävän mustiin vaaseihin yksittäisiä ihmishahmoja, joille oli ominaista rintalihasten välissä oleva pieni kolmio ja kulmikas kehräsluu. Poikkeuksena punakuviotyylistä Berliini-maalari teki myös joitakin Panathenaia-amforoita, joissa käytettiin aina mustakuviotekniikkaa, sekä joitakin vaaseja myös valkopohjatekniikalla.

## Teoksia


Tiedosto:Amphora with Apollo, Berlin Painter, Attic, c. 500 BC, L 500 - Martin von Wagner Museum - Würzburg, Germany - DSC05788.jpg|Apollon. Amfora, n. 500 eaa.
Satyr and Hermes, amphora from Vulci, Berlin Painter, Berlin F 2160, 141634.jpg|Satyyri ja Hermes. Yksityiskohta amforasta, n. 500–490 eaa.
Tiedosto:Terracotta stamnos (jar) MET DT5887.jpg|Stamnos, n. 490 eaa.
Tiedosto:Berlin Painter Ganymedes Louvre G175.jpg|Ganymedes. Yksi&shy;tyis&shy;kohta krateerista, n. 500–490 eaa. 
Tiedosto:Herakles symposium Louvre G174.jpg|Herakles pidoissa. Yksityis&shy;kohta kratee&shy;rista, n. 500–490 eaa. 
Tiedosto:British Museum Room 20a Berlin Painter Nike 19022019 6649.jpg|Nike. Yksityiskohta oinokhoesta, n. 490–480 eaa.
Tiedosto:Terracotta lekythos (oil flask) MET DP114814.jpg|Lekyytti, n. 480 eaa.
Tiedosto:Herakles strangling snakes Louvre G192.jpg|Herakles ja Ifikles. Yksityiskohta stamnok&shy;sesta, n. 480–470 eaa.
Tiedosto:Terracotta Nolan neck-amphora (jar) MET DP114822.jpg|Nolalainen amfora, n. 470–465 eaa.
Tiedosto:Pittore di berlino, anfora panatenaica con atena e corsa di quadrighe, 460 ac. ca. 01.JPG|Panathenaia-amfora, n. 460 eaa.


## Lähteet

## Aiheesta muualla
Sofilos

**Sofilos** () oli antiikin kreikkalainen savenvalaja ja vaasimaalari, joka teki ja maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 590–570 eaa.

Sofilos oli ensimmäinen, jolta tunnetaan vaasissa oleva signeeraus. Hänen tekemikseen on tunnistettu noin neljäkymmentä eri vaasia, joista signeeraus tunnetaan kolmesta vaasista. Sofiloksen työt ovat suurikokoisia, ja niissä esitetään vielä korinttilaisvaikutteiseen tapaan kertovia kohtauksia sekä eläinaiheita kuvanauhoina. Sofilos käytti mustakuvioisissa hahmoissaan lisäväreinä punaista ja valkoista.

## Teoksia


Tiedosto:Column krater, Sophilos, 590 BC, NAMA 12587, 191273.jpg|Pylväskrateeri, n. 590 eaa.
Tiedosto:Terracotta volute-krater (vase for mixing wine and water) MET DT1067.jpg|Voluuttikrateeri, n. 590–570 eaa.
Tiedosto:NAMA Attic black-figure amphora.JPG|Amfora, n. 580 eaa.
Black Figure Loutrophoros (3409814445).jpg|Lutroforos, n. 580 eaa.
Tiedosto:NAMA - Louterion in the Manner of Sophilos.jpg|Luterion, Sofilos tai hänen koulunsa, n. 600–575 eaa.


## Lähteet

## Aiheesta muualla
Seepramakrilli

**Seepramakrilli** eli **juovamakrilli** (*Scomberomorus commerson*) on makrillikalojen lahkoon kuuluva makrilli.

## Koko ja ulkonäkö
Seepramakrillin suurin julkaistu pituus on 240&nbsp;cm ja paino 70&nbsp;kg. Sen pää ja vartalo ovat kaikkialta tumman turkoosinsinisiä, ja vartalossa on sen koko pituudelta korkeussuuntaisia mustia raitoja, mistä se on saanut nimensäkin. Ensimmäinen selkäevä on matala, samanvärinen kuin muu ruumis. Muut evät ovat turkoosinmustia.

## Levinneisyys
Seepramakrillia tavataan Intian valtamereltä ja Tyyneltämereltä. Alue ulottuu lännessä Etelä-Afrikasta Punaisellemerelle ja mannerjalustaa seuraten Kaakkois-Aasiaan. Tyynenmeren pohjoisimmat esiintymät ovat Kiinassa ja Japanissa ja eteläisimmät Australiassa ja Fidžisaarilla. Suezin kanavan kautta laji on levittäytynyt myös itäiselle Välimerelle.

Seepramakrilli viihtyy mannerjalustan koko leveydellä 10–70 metrin syvyydessä. Toisinaan sitä tavataan myös sameissa ja vähäsuolaisissa vesissä. Sen tiedetään vaeltavan pitkiä matkoja rannikkoja pitkin, joskaan kaikki populaatiot eivät tällaisia taipaleita tee.

## Ravinto
Seepramakrillit syövät lähes pelkästään pikkukaloja, joita ne jahtaavat pieninä parvina.

## Siguatoksiini
Australian Queenslandin itärannikolta pyydetyistä seepramakrilleista on löydetty rasvaliukoista siguatoksiini-myrkkyä, joten näitä nimenomaisia kaloja ei suositella syötäväksi. Myrkytyksen ensioireet ovat ruuansulatuksen, hermoston ja verenkierron toimintahäiriöt. Ne ilmenevät kuuden tunnin kuluessa kalan syönnistä.

## Kalastus
Seepramakrillia pyydetään paljon niin ammattimaisesti, teollisesti ja virkistysmielessä. Kalaa myydään tuoreena, pakastettuna, suolattuna, kuivattuna ja säilykkeenä. Siitä valmistetaan myös kalapyöryköitä.

## Lähteet
* Antal Vida, Tamás Kótai: 365 kalaa, H. F. Ullmann, 2006. .

### Viitteet

## Aiheesta muualla
* Scomberomorus cavalla *FishBase*. R. Froese ja D. Pauly (toim.)
Askos

**Askos** (, ’viinileili’) on antiikin aikana käytetty leiliä muistuttava keraaminen säilytys- ja kaatoastia. Se tunnetaan vaasien muotona erityisesti kreikkalaisesta keramiikasta.

Askoksia käytettiin oliiviöljyn, hunajan, viinietiikan ja viinin säilytykseen ja kaatamiseen. Vaasityypistä käytetty nimitys on nykyaikainen ja perustuu antiikin aikaiseen viinileiliä tarkoittavaan sanaan, koska vaasit muistuttavat ulkoisesti monin tavoin leilejä. Leilit tehtiin yleensä nahasta, ja ne esiintyvät keramiikkamaalauksissa usein satyyrien kantamina.

Keramiikassa askos on pieni, matala ja pyöreä astia, jossa on tasainen pohja, pitkäkaulainen nokka ja vartalon yli kaareutuva kädensija. Koko ja muoto osoittavat, että askoksia käytettiin ennen kaikkea silloin, kun nestettä haluttiin kaataa kerrallaan pieni määrä. Vaasissa ei yleensä ole tilaa suurikokoisille koristeluille.

Askoksia oli hyvin monenmuotoisia. Osa oli leilimäisiä, osa puolestaam esimerkiksi rengasmaisia tai tehty eläimen muotoon. Eräs askoksen alatyyppi on guttus.

 
Tiedosto:Askos.gif|Askoksen muoto ulkoa ja sisältä.
Tiedosto:Terracotta duck-shaped askos (flask with spout and handle over the back) MET DP132622.jpg|Kyproslainen ankan­muotoinen askos, n. 850–750 eaa.
Tiedosto:Asco ítalo-protocoríntio em forma de anel 01.jpg|Italialais-proto­korinttilainen renkaan­muotoinen askos, 600-luku eaa.
Tiedosto:Terracotta ring askos (flask with a spout and handle over the top) MET DP130723.jpg|Lyydialainen renkaan­muotoinen askos, 500-luku eaa.
Tiedosto:Askos Louvre G447.jpg|Attikalainen punakuvio­tekniikalla koristeltu askos, n. 420–410 eaa.
Tiedosto:Terracotta askos in the form of a duck MET DP145549.jpg|Attikalainen ankan­muotoinen askos, 400-luku eaa.
Tiedosto:Terracotta askos (flask with a handle over the top) MET DP114413.jpg|Apulialainen askos, n. 300 eaa.
Tiedosto:MCA 1726 askos doblebroc.jpg|Daunialainen askos, 200-luku eaa.
Tiedosto:Terracotta askos (flask with a spout and handle over the top) MET DP111885.jpg|Daunialainen askos, 200-luku eaa.


## Lähteet

## Aiheesta muualla
Psiaks

**Psiaks** () oli antiikin kreikkalainen vaasimaalari, joka maalasi attikalaista musta- ja punakuviokeramiikkaa. Hän toimi Ateenassa arkaaisella kaudella noin vuosina 525–505 eaa.

Psiaksin nimi tunnetaan useista hänen tekemistään vaasien signeerauksista. Hän työskenteli aikana, jolloin mustakuviotekniikka oli vaihtumassa punakuviotekniikaksi, ja toimi sujuvasti kummallakin tekniikalla. Häntä pidetään usein punakuviotekniikan kehittäjänä yhdessä Andokides-maalarin kanssa. Kumpikin maalasi savenvalaja Andokideen vaaseja, toisin sanoen työskenteli tämän työpajassa.

Psiaks maalasi myös savenvalaja Menonin vaaseja. Siksi ennen kuin Psiaksin oma signeeraus oli löydetty, häntä kutsuttiin tutkimuksessa nimellä *Menon-maalari*. Yhteensä Psiaksin tekemiksi on tunnistettu noin 50 eri vaasia. Signeerauksensa hän kirjoitti muodossa . Eufronios oli Psiaksin oppilas.

Psiaks käytti kaikkia aikansa tekniikoita, musta- ja punakuviotekniikan lisäksi myös valkopohjatekniikkaa sekä harvinaisempaa Six-tekniikkaa. Hän maalasi kaikenkokoisia ja tyyppisiä vaaseja, erityisesti kuitenkin pieniä vaasimuotoja. Kuva-aiheista hänen suosiossaan olivat erityisesti Dionysos- ja Herakles-aiheet.

## Teoksia


Hydrie Athènes Attr Psiax Bouc Petit Palais 13012018 2.jpg|Vuohi. Yksityis&shy;kohta hydriasta, n. 525 eaa.
Tiedosto:Terracotta kylix (drinking cup) MET DP270172.jpg|Kyliks, n. 520 eaa.
Tiedosto:Terracotta mastos (drinking cup in the form of a breast) MET DP-1500-001.jpg|Mastos, n. 520 eaa.
Tiedosto:Psiax ABV 294 19 trumpeter (03).jpg|Torvensoittaja. Yksityis&shy;kohta lautasesta, n. 520 eaa.
Tiedosto:Psiax ARV 7 4 naked boy pouring oil into his hand (01).jpg|Alabastron, n. 520 eaa.
Tiedosto:Psiax ABV 294 20 scythian archer blowing trumpet.jpg|Lautanen, n. 520–500 eaa.
Tiedosto:Psiax ARV 9 2 satyr wir wineskin - hoplitodromos - nose (01).jpg|Kyliks, n. 520–500 eaa.
Tiedosto:Terracotta kylix (drinking cup) MET DT203392.jpg|Kyliks, n. 515 eaa.
Tiedosto:Psiax ABV 293 7 Dionysos between satyrs (01).jpg|Kaula-amfora, n. 510 eaa.
Tiedosto:Psiax-Plate1.JPG|Sotilas. Yksityis&shy;kohta lautasesta, n. 510 eaa.


## Lähteet

## Aiheesta muualla
Mikko Lukkarila

**Mikko Lukkarila** (s. 24. kesäkuuta 1987, Tornio) on suomalainen jääpalloilija, pelipaikaltaan hyökkääjä. Hän edustaa Ruotsin Elitserienissä pelaavaa IFK Vänersborgia. Lukkarilan ura alkoi Bandyliigassa kaudella 2004–2005 Tornion Palloveikkojen riveissä.

Maajoukkueuransa Lukkarila aloitti vuonna 2007.

## Saavutukset

**Maajoukkueessa**

* MM-hopea: 2010 
* MM-pronssia: 2008, 2009, 2019

**Seurajoukkueissa**

*4-kertainen SM-kultamitalisti: 2004, 2005, 2006, 2007 ToPV:n riveissä
*2 SM-hopeamitalisti: 2003, 2008 ToPV:n riveissä.
*2 Ruotsin mestaruushopeaa: 2010, 2011 Bollnäs GoIF/BF:n riveissä.

## Aiheesta muualla
* Profiili IBDB:ssä
Kantharos

**Kantharos** (, ) on antiikin aikainen keraaminen tai metallinen juoma-astia, jossa on kaksi korkeaa kädensijaa. Se tunnetaan vaasien muotona erityisesti kreikkalaisesta keramiikasta. 

## Historia ja käyttö

Kantharos-muoto on syntynyt viimeistään 700-luvulla eaa. Vaasityypistä käytetty nimitys on kuitenkin paljolti nykyaikainen, eikä ole täysin selvää, käytettiinkö sitä jo antiikissa. Antiikin aikana samanlaisesta astiasta käytettiin ainakin nimitystä kotyle, jolla on nykyisin rajatumpi käyttötarkoitus. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista.

Kreikkalaisessa taiteessa kantharos on yksi Dionysoksen attribuuteista, ja se esiintyy vaasimaalauksissa usein tämän tai Herakleen kädessä.

## Muoto ja tyypit

Kantharoksessa on kaksi huomattavan korkeaa, astian suun yläpuolelle kohoavaa pystysuuntaista kädensijaa ja syvä maljaosa. Joskus siinä on korkea jalka. Kantharoksen variaatio *sessile kantharos* on matalajalkainen malja, jonka kädensijat eivät kohoa astian suun yläpuolelle. Kantharokset ovat usein runsaasti kuvitettuja ja toisinaan niissä on myös kaiverrettuja koristeita.

Kantharosten päätyyppejä ovat:

**Tyyppi A**

Tyypin A kantharoksessa on huulen yläpuolelle kohoavat korkeat kädensijat sekä korkea varrellinen jalka. Seinämät ovat profiilissa usein varsin suorat, kunnes kaartuvat maljan pohjaksi.

 
Tiedosto:Kantaros.gif|Tyypin A kantharoksen muoto ulkoa ja sisältä.
Tiedosto:Janiform kantharos Staatliche Antikensammlungen 2014.jpg|Tyypin A joonialainen kantharos, n. 540 eaa.
Tiedosto:Black-figure kantharos, satyrs dancing, AM Thebes,0103.jpg|Tyypin A kantharos, 500-luku eaa.


**Tyyppi B**

Tyypin B kantharoksessa on suuret kädensijat, jotka ulottuvat huulesta vaasin alaosaan, mutta eivät kohoa huulen yläpuolelle. Vaasin laidat ovat profiilissa usein jonkin verran koverat, ja erottuvat selvästi vaasin pohjaosasta. Jalassa on lyhyt varsi.


Tiedosto:Kantharos - type B1.jpg|Tyypin B kantharoksen muoto.
Tiedosto:1262 - Keramikos Museum, Athens - Kantharos - Photo by Giovanni Dall'Orto, Nov 12 2009.jpg|Tyypin B kantharos.
Tiedosto:Kantharos, Attic, 450-425 BC, L 619 - Martin von Wagner Museum - Würzburg, Germany - DSC05818.jpg|Tyypin B kantharos, n. 450–425 eaa.


**Tyyppi C**

Tyypin C kantharoksessa kädensijat ulottuvat huulen yläpuolelle, joskaan eivät yhtä korkealle kuin tyypissä A, ja kaareutuvat jonkin verran sisäänpäin huulen yläpuolelle. Malja on syvä, ja huuli ja maljaosa muodostavat profiilissa yhtenäisen kaaren. Jalka on lyhyt.

 
Tiedosto:Kantharos - type C1.jpg|Tyypin C kantharoksen muoto.


**Muita muotoja**

Esimerkkejä muista muodoista:

 
Tiedosto:Kantharos in the form of two heads MET DP1284.jpg|Kahdella päällä koristeltu eteläitalialainen kantharos, 400-luku eaa.
Tiedosto:Apulian red-figure Kantharos by the Paidagogos Group Antikensammlung Kiel B 563 (2).jpg|Apulialainen kantharos, Paidagogos-ryhmä, n. 350–340 eaa.


## Lähteet

## Aiheesta muualla